**Ponedjeljak 23.3.2020.**

**NAPOMENA UČENIKU:**

U ovome tjednu učit ćeš o hrvatskim narječjima.

Učenje i rješavanje zadataka možeš organizirati kad ti najviše odgovara.

Važno je da poštuješ rok za slanje završenih zadataka učitelju.

**UDŽBENIČKA JEDINICA:** *Hrvatska narječja*

**VRIJEME OSTVARIVANJA:** 3 sata

**ODGOJNO-OBRAZOVNI ISHODI:**

**Nakon učenja udžbeničke jedinice *Hrvatska narječja* moći ćeš:**

Opisati rasprostranjenost hrvatskih narječja u Republici Hrvatskoj.

Opisati obilježja štokavskog, kajkavskog i čakavskog narječja s obzirom na glasove, glasovne promjene, oblike riječi i riječi stranoga podrijetla.

Prepoznavati riječi na različitim narječjima i pronalaziti odgovarajuće zamjene na hrvatskom standardnom jeziku.

**REZULTATI UČENJA**

Udžbeničku jedinicu *Hrvatska narječja* svladao/svladala si ako na kraju svih aktivnosti pošalješ učitelju:

**- bilješke o udžbeničkoj jedinici Hrvatska narječja**

**Rok za slanje: svaki dan uraditi jednu aktivnost i poslati urađeni zadatak tijekom dana.**

**OPIS AKTIVNOSTI (1.sat)**

**1. aktivnost – Koje je narječje?**

Promotri dobro fotografiju *Zida od poezije*. Na zidu se nalaze izabrani stihovi pjesnika „*poeta oliveatusa“*. Predvidi na temelju pročitanih stihova u tablici kojem narječju pripadaju.



|  |  |
| --- | --- |
| STIHOVI | PREDVIĐANJE NARJEČJA |
| „A co ako te more pogucoA co ako te nevera iziA co ako te vej niA co ako ni co“*Joško Božanić* |  |
| „Nisu li već odavno tu bivajući tamo?“*Mladen Machiedo* |  |
| „F Knigi piše da je Bog čoveka od zemle napravil. Je, ali od one zemle na kojoj se čovek rodi.“*Ivan Golub* |  |

U bilježnicu zapiši ime pjesnika i narječje. Napiši kratak zaključak na temelju čega si predvidio/predvidjela o kojem je narječju riječ u izabranim stihovima.

Pronađi za riječi iz narječja odgovarajuće standardne riječi.

Odredi kojem narječju pripadaju ponuđene riječi s njihovim značenjima.

<https://wordwall.net/embed/5146900c5150471ca4b3c7435584ee17?themeId=46&templateId=2>

**Aktivnost se smatra završenom kada u bilježnicu napišeš ime pjesnika, narječje i zaključak.**

**Utorak, 24.3.2020. (9.a), Srijeda, 25.3. (9.b)**

**Tema: HRVATSKA NARJEČJA**

**2. aktivnost – Rasprostranjenost hrvatskih narječja (2.sat)**

Prouči dobro kartu hrvatskih narječja i riješi zadatke koji su zadani. Zalijepi kartu u bilježnicu.



**Aktivnost se smatra završenom kad si riješio sve zadatke i zalijepio/zalijepila kartu u bilježnicu. Kartu ne moraš slati učitelju.**

**Četvrtak,25.3.2020.**

**Tema: HRVATSKA NARJEČJA**

**3. aktivnost – Čitanje udžbeničke jedinice i pisanje bilježaka (3.sat)**

Pročitaj udžbeničku jedinicu ***Hrvatska narječja***. Prije pisanja bilješki potrebno je prvo tekst **letimično pregledati** i utvrditi što već znaš o temi i s čim je možeš povezati. Tako stvaraš dojam o sadržaju teksta, razmišljaš o glavnoj ideji teksta i strukturi (od koliko se dijelova tekst sastoji).

**Upoznaj se s tekstom**: pronađi naslov, podnaslov, **pregledaj pomoćni vizualni sadržaj**: grafičke organizatore, mape, tablice, fotografije, ilustracije i sl. Pronađi sažetak ili pitanja za ponavljanje pa ćeš saznati i što trebaš naučiti.

Počni **čitati tekst** i upotrebljavaj kratice: znakom *viđeno* (√) označi ono što ti je poznato, znakom *plus* (+) novu informaciju i *upitnikom* (?) ono što ti je nejasno ili o tome želiš znati više.

Odgovaraj na pitanja, uočavaj ključne riječi / ideje / glavne misli i **započni pisati bilješke s pomoću pitanja**.

Pomoćna pitanja za pisanje bilježaka:

*Koja su narječja hrvatskoga jezika?*

*Po kojoj su vrsti riječi narječja dobila ime? Napiši tu riječ na sva tri narječja.*

*Koji se govori javljaju u svakom narječju s obzirom na odraz glasa ě?*

*Navedi tri osobine koje se odnose na glasove u svakom narječju i napišite primjer za svaku osobinu.*

*Kako se u svakom narječju provode glasovne promjene? Napiši primjer.*

*Navedi jednu osobinu koja se odnosi na oblike riječi u svakom narječju. Napiši primjer.*

*Koje riječi stranoga podrijetla pronalazimo u svakom narječju? Navedi primjere.*

*Pronađi na karti u udžbeniku svoje mjesto i napiši kojim se narječjem i kojim govorom služe stanovnici tvoga mjesta.*

***Bilješke organiziraj tako da za svako narječje napišeš posebne bilješke s naslovom: Štokavsko narječje, Kajkavsko narječje i Čakavsko narječje. Podijeli ih u manje strukturne cjeline: npr. govori, glasovi, glasovne promjene itd.***

***Promotri zadatke(na slici) i odgovori na pitanja.***

**Aktivnost se smatra završenom kada u Word dokumentu učitelju pošalješ bilješke na e-mail ili ih napišeš u bilježnicu te uslikaš i pošalješ.**